Több mint másfélszeres kereslet az MBH Jelzálogbank jelzáloglevél-aukcióján

Sikeres volt az MBH Jelzálogbank jelzáloglevél-kibocsátása, a bank eredetileg 10 milliárd forint értékben meghirdetett jelzáloglevél-aukcióján több mint 16 milliárd forintos befektetői igény mutatkozott.

A korábbi Takarék Jelzálogbank június 13-án tartotta idei harmadik, az MBH Csoport május eleji létrejötte óta első jelzáloglevél-aukcióját, amelynek keretében nyilvános ajánlattételre bocsátotta a 2033. április 20-i lejáratú, évi 9 százalék fix kamatozású MJ33NF01 jelzáloglevél első sorozatrészletét. A 10 milliárd forintra meghirdetett aukció keretében a tőkepiaci szereplők összesen 16,575 milliárd forint értékben nyújtottak be ajánlatot, amelyből a túljegyzésre tekintettel a bank végül 12,545 milliárd forintot fogadott el.

„Bankunk a tőkepiaci szempontból volatilis időszakokban is meghatározó szereplője a jelzálogpiacnak, rendszeres kibocsátók vagyunk. Idén már a harmadik sikeres aukciónkat bonyolítottuk le, a ma forgalomba hozott 10 éves futamidejű jelzáloglevelek iránt is nagy volt az érdeklődés” – mondta Dr. Nagy Gyula, az MBH Jelzálogbank vezérigazgatója.

Sajtókapcsolat:

* sajto@mbhbank.hu

Eredeti tartalom: MBH Bank

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/3374/tobb-mint-masfelszeres-kereslet-az-mbh-jelzalogbank-jelzaloglevel-aukciojan/